Da Hemsbach entspringt in oam kloana Toi sidöstli vom Ort Großhemsbach, der am Markt Mömbris ongheat. Da Hemsbach duachfliaßtn Ort Richtung Nordostn, und werd vo drei weitan Bächn vasteakt. Davo entspringt oana im friahan Granitstoabruch vo da Hohen Mark (heit Hahnenkammsee), dessn aa heit no leicht rötlichs Wossa, am Wendelinusstoa in an Hemsbach fliaßt. A weitara Boch valaffts Toi aus Kleinhemsbach an da Daunert herunta. In Brücken is da Hemsbach komplett varoaht und mindt am ehemolign Feiawehrhaus an da Streckn vo da Kahlgrundbahn in de Kahl.